Source: http://docplayer.fi/1964724-Arviointiseloste-obstruktiivinen-uniapneaoireyhtyma.html
Timestamp: 2016-10-28 07:05:13+00:00
Document Index: 13196868

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐ARVIOINTISELOSTE. Obstruktiivinen uniapneaoireyhtymä
Download "ARVIOINTISELOSTE. Obstruktiivinen uniapneaoireyhtymä"
1 ARVIOINTISELOSTE Obstruktiivinen uniapneaoireyhtymä Perustuu ruotsalaisen SBU:n julkaisemaan yhteispohjoismaiseen arviointiin: Obstructive Sleep Apnoea Syndrome - A Systematic Literature Review. Rapport nr 184E. SBU, April DACEHTA, Denmark (www.dacehta.dk) Finohta, Finland (http://finohta.stakes.fi) NOKC, Norway (www.nokc.no) SBU, Sweden (www.sbu.se) Katsauksen ulkopuolisista lähteistä otetut lainaukset on merkitty sinisellä pohjavärillä. SBU:N JOHTOPÄÄTÖKSET Sydän- ja verisuonikomplikaatiot, diabetes ja kuolema Obstruktiivisen uniapneaoireyhtymän (OSAS, obstructive sleep apnoea syndrome) sekä sydän- ja verisuonitautien välillä esiintyy yhteisvaihtelua, eli taudit korreloivat uniapnean kanssa. Yhteisvaihtelua on myös uniapnean ja aivohalvauksen sekä miesten ennenaikaisen kuoleman välillä (näytön aste 2). Naisten osalta tutkimusnäyttö on riittämätön. Obstruktiivisen uniapnean ja verenpainetaudin tai diabeteksen välisestä yhteydestä ei ole riittävää näyttöä. Liikenneonnettomuudet Obstruktiivisen uniapnean ja liikenneonnettomuuksien välillä esiintyy miehillä yhteisvaihtelua päivä väsymyksestä ja ajomääristä riippumatta (näytön aste 3). Diagnostiikka Apnea-hypopneaindeksin (AHI) toistettavuus kahtena eri yönä tehtyjen polysomnografiarekisteröintien välillä on hyvä (näytön aste 2). Kun kannettavilla laitteilla manuaalisesti tulkittuja tuloksia ilmavirtauksesta, hengitysliikkeistä ja pulssioksimetriasta verrataan polysomnografialla saataviin tuloksiin, yhden yön aikana mitattu apnea-hypopneaindeksi tunnistaa poikkeavat tulokset herkästi ja spesifisesti (näytön aste 1). Kannettavien laitteiden automaattinen tulkinta on herkkä, joten sen avulla poikkeava AHI löytyy suurimmalta osalta todellisista potilaista, mutta automaattisen tulkinnan spesifisyys on heikko (näytön aste 1). Automaattiset rekisteröintiohjelmat eivät pysty erottelemaan nukkuma-aikaa, ja on epäselvää, pystyvätkö laitteet erottamaan obstruktiivisen apnean sentraalisesta apneasta. Pelkän pulssioksimetrian ja sillä mitattavan, happikyllästeisyyden alenemista ilmaisevan ODI-indeksin perusteella ei pystytä määrit-2 tämään patologista apnea-hypopneaindeksiä. Tällaista rekisteröintiä käytettäessä on suuri riski, että uniapneaoireyhtymästä kärsivät potilaat luokitellaan virheellisesti terveiksi (näytön aste 1). Potilaan esitietoihin (anamneesiin) ja lääkärin tutkimukseen (statukseen) perustuva kliininen vaikutelma ei yksin riitä obstruktiivisen uniapnea oireyhtymän diagnosointiin tai sen poissulkemiseen (näytön aste 1). Hoitovaihtoehdot CPAP-hoito On vahvaa tutkimusnäyttöä siitä, että jatkuva positiivinen hengitystiepainehoito eli CPAPhoito (continuous positive airway pressure therapy) vähentää päiväväsymystä riippumatta uniapneaoireyhtymän vaikeudesta (näytön aste 1). CPAP-hoito vähentää hyvin tehokkaasti unenaikaisia obstruktiivisia hengityskatkoksia (näytön aste 1). CPAP-hoidon vaikutuksesta verenpaineeseen ja elämänlaatuun, jota on mitattu elintoimintoihin kohdistuvien vaikutusten ja vireystilan avulla, on saatu ristiriitaisia tutkimustuloksia. CPAP-hoidon siedettävyys ja hoitomyöntyvyys ovat hyvät. Noin 70 prosenttia potilaista käyttää CPAP-laitetta vielä 1 4 vuoden kuluttua keskimäärin 5,3 tuntia yössä (vaihteluväli 4,4 6,2 tuntia, näytön aste 2), kunhan lääkäri on tavannut potilaan pian hoidon aloittamisen jälkeen sekä myöhemmin yksilöllisin väliajoin, kuitenkin vähintään kerran vuodessa. Yleisiä CPAP-hoidon haittavaikutuksia ovat lievät tai kohtalaiset CPAP-maskiin liittyvät epämukavuudet: kipu nenänselässä, iho-ongelmat, ilmavuodot ja CPAP-laitteen häiritsevä ääni (näytön aste 2). Lievät haittavaikutukset nenässä, kuten tukkoisuus, ovat yleisiä (näytön aste 3). Automaattisen CPAPlaitteen keskipaine on alempi kuin vakiopaineisen CPAP-laitteen, mutta laitteiden vaikutukset päiväväsymykseen, hengityskatkosten vähenemiseen ja hoitomyöntyvyyteen ovat samanlaiset (näytön aste 1). Alaleukaa eteenpäin ohjaavat laitteet Yksilöllisesti muotoillut, alaleukaa eteenpäin ohjaavat laitteet vähentävät päiväväsymystä, jos potilaalla on lievä tai kohtalainen uniapnea oireyhtymä (näytön aste 3). Laitteet vähentävät hengityskatkoksien määrää, tosin vähemmän kuin CPAP-hoito (näytön aste 3). Alaleukaa eteenpäin ohjaavien laitteiden vaikutuksesta elämänlaatuun (mitattuna elintoimintoihin kohdistuvien vaikutusten ja vireystilan avulla) tai verenpaineeseen ei ole riittävästi tutkimusnäyttöä. Potilaista 76 prosenttia käyttää alaleukaa eteenpäin ohjaavia laitteita vielä vuoden kuluttua hoidon aloituksesta ja 56 prosenttia viiden vuoden kohdalla (näytön aste 3). Suurimmalla osalla potilaista esiintyy muutaman ensimmäisen kuukauden aikana lieviä haittavaikutuksia, kuten epämiellyttävää tunnetta hampaissa, lisääntynyttä syljeneritystä sekä niukkaa horisontaalisen tai vertikaalisen ylipurennan pienentymistä (näytön aste 3). Leikkaushoito Leikkaustoimenpiteiden vaikutuksesta päiväväsymykseen ja elämänlaatuun ei ole riittävästi tutkimusnäyttöä. Laserilla tehtyjen uvulopalatoplastioiden (LAUP) vaikutuksesta hengityskatkosten vähenemiseen on saatu ristiriitaisia tutkimustuloksia. Muunlaisten leikkausten vaikutuksista ei ole riittävästi tutkimusnäyttöä. Kuorsauksen tai obstruktiivisen uniapnean vuoksi tehdyn uvulopalatofaryngoplastian (UPPP) haittavaikutuksiin kuuluvat muun muassa leikkauksen aikaiset ja sen jälkeiset vakavat komplikaatiot, kuten kuolema, verenvuoto ja hengitysvaikeudet (näytön aste 2). Pysyvät haittavaikutukset ovat yleisiä, ja noin 28 prosentilla potilaista esiintyy nielemisvaikeuksia (näytön aste 2). Myös äänenmuutokset ovat yleisiä (näytön aste 3). Kuorsauksen tai obstruktiivisen uniapnean vuoksi tehdyn uvulopalatoplastian (UPP) ja laserilla tehdyn uvulopalatoplastian (LAUP) haittavaikutuksiin kuuluvat muun muassa leikkauksen jälkeen ilmenevät vakavat komplikaatiot (näytön aste 2). Pysyviä haittavaikutuksia esiintyy prosentilla potilaista ja erityisesti nielemisvaikeuksia noin 26 prosentilla potilaista (näytön aste 2). Palan tunne kurkussa ja äänenmuutokset ovat myös yleisiä (näytön aste 3). Muut hoitokeinot ja elintapamuutokset Yksikään tämän katsauksen valintakriteerit täyttävä tutkimus ei osoita, että painonpudotusohjelmilla, liikalihavuuden hoitamiseksi tehtävillä leikkauksilla, lääkkeillä, tahdistimilla, kyljellään nukkumista edesauttavilla laitteilla, australialaisen puhaltimen (didgeridoon) soittamisella tai muilla ehdotetuilla hoidoilla tai elintapamuutoksilla olisi vaikutuksia obstruktiiviseen uniapneaoireyhtymään. 23 Tutkimuksen laatu ja relevanssi, näytön aste (SBU:n luokitus) Tutkimuksen laadulla ja relevanssilla tarkoitetaan tietyn tutkimuksen tieteellistä laatua ja sen luotettavuutta tutkimuskysymyksen käsittelyssä. Näytön aste tarkoittaa tietyn johtopäätöksen perustana olevaa tutkimusnäyttöä, so. kuinka monta korkealaatuista tutkimusta tukee johtopäätöstä. Näytön aste 1: Vahva tutkimusnäyttö Jos näytön aste on 1, johtopäätöstä tukee vähintään kaksi laadultaan ja relevanssiltaan korkeatasoista tutkimusta. Jos jotkin tutkimukset ovat ristiriidassa johtopäätöksen kanssa, näytön aste saattaa olla alempi. Näytön aste 2: Kohtalainen tutkimusnäyttö Jos näytön aste on 2, johtopäätöstä tukee ainakin yksi laadultaan ja relevanssiltaan korkeatasoinen tutkimus sekä kaksi laadultaan ja relevanssiltaan keskitasoista tutkimusta. Jos jotkin tutkimukset ovat ristiriidassa johto päätöksen kanssa, näytön aste saattaa olla alempi. Näytön aste 3: Niukka tutkimusnäyttö Jos näytön aste on 3, johtopäätöstä tukee vähintään kaksi laadultaan ja relevanssiltaan keskitasoista tutkimusta. Jos jotkin tutkimukset ovat ristiriidassa johtopäätöksen kanssa, näytön aste saattaa olla alempi. Riittämätön tutkimusnäyttö Tutkimusnäyttö ei riitä johtopäätösten tekemiseen, jos laatu- ja relevanssivaatimukset täyttäviä tutkimuksia ei ole. Ristiriitainen tutkimusnäyttö Jos laatu- ja relevanssivaatimuksiltaan samantasoisissa tutkimuksissa on saatu keskenään ristiriitaisia tuloksia, tutkimusnäyttö on ristiriitaista, eikä johtopäätöksiä voida tehdä. SBU:N TIIVISTELMÄ TAUSTA Arviolta 4 prosenttia miehistä ja 2 prosenttia naisista kärsii obstruktiivisesta uniapneaoireyhtymästä (OSAS), johon kuuluu päiväväsymys sekä unenaikaiset hengitysteiden ahtautumisesta johtuvat hengityskatkokset. Apnea-hypopneaindeksi (AHI) kertoo hengityskatkosten (apneat) ja hengitysilmavirtauksen vähenemisten (hypopneat) keskimääräisen lukumäärän nukuttua tuntia kohti. Poikkeavana pidetään AHI:n arvoa, joka on yli 5. Diagnosoinnin viitemenetelmänä käytetään koko yön kestävää polysomnografiaa, johon kuuluvat hengityksen seuranta, pulssioksimetria, sydänsähkökäyrä (EKG) ja univaiheiden määritys aivosähkökäyrän (EEG) perusteella. Obstruktiivisen uniapneaoireyhtymän yleisimpiä oireita ovat päiväväsymys ja kuorsaus. Koska uniapnea aiheuttaa väsymystä, sen katsotaan lisäävän liikenneonnettomuusriskiä. On arveltu, että OSAS saattaa myös lisätä sydänja verisuonitautien, diabeteksen ja ennenaikaisen kuoleman riskiä. Yleisimmät hoitokeinot ovat jatkuva positiivinen hengitystiepainehoito (CPAP-hoito), alaleukaa eteenpäin ohjaavat laitteet ja erilaiset leikkaustoimenpiteet. Hoidoksi on ehdotettu myös useita muita menetelmiä ja elintapamuutoksia. Käyttöön on otettu monenlaisia suppeita kannettavia diagnosointilaitteita, sillä koko yön kestävä polysomnografia on kallis tutkimus. Raportissa esitellään tulokset aikuisten obstruktiivisen uniapneaoireyhtymän diagnostisia tutkimuksia ja hoitokeinoja koskevasta järjestelmällisestä katsauksesta. Katsauksen tavoitteena oli selvittää: miten OSAS vaikuttaa sydän- ja verisuonitautisairastavuuteen, diabetekseen, kuolemaan ja liikenneonnettomuuksiin miten OSAS voidaan diagnosoida erilaisten hoitovaihtoehtojen vaikutukset, myös hoitomyöntyvyys ja haittavaikutukset MENETELMÄT Valintakriteerit ja laadunarviointi oli määritelty ennalta. Järjestelmällisiä kirjallisuushakuja tehtiin Medline-, Embase- ja Cochrane-tietokannoista. Katsaukseen sisällytettiin satunnaistetut kontrolloidut tutkimukset, joihin osallistui vähintään 20 henkilöä ja joissa oli vähintään neljän viikon seuranta-aika. Valittavissa tutkimuksissa päätuloksena mitattiin päiväväsymystä. Kaikki tutkimusasetelmat hyväksyttiin haittavaikutusten arviointiin, ja hoitomyöntyvyyttä arvioivilta tutkimuksilta edellytettiin vähintään 100 potilasta ja yhden vuoden seuranta-aikaa. Ilmavirtausta, happikyllästeisyyttä ja hengitysliikkeitä mittaavien kannettavien laitteiden sekä pelkän pulssioksimetrian tuloksia ja kliinistä yleisvaikutelmaa verrattiin samana yönä tehtyyn polysomnografiaan; tuloksena käytettiin eri menetelmien yhdistettyä herkkyyttä ja spesifisyyttä joko AHI:n tai ODI:n määrittämisessä. Hakuun sisältyi myös polysomnografisten tutkimustulosten vaihtelu eri öiden välillä. Meta-analyysejä tehtiin eri hoitokeinojen vaikutuksista sekä eri diagnosointimenetelmistä verrattuna polysomnografiaan. Kun selvitettiin obstruktiivisen uniap- 34 nean yhteyttä sydän- ja verisuonitauteihin, kuolemaan ja diabetekseen, hyväksyttiin mukaan etenevät tutkimukset. Koska tarkasteltavia leikkaustoimenpiteitä käytetään sekä kuorsauksen että obstruktiivisen uniapneaoireyhtymän hoitoon, tähän raporttiin sisällytettiin kaikki kyseisten leikkausten haittavaikutukset leikkausaiheesta riippumatta. Kaksi toisistaan riippumatonta tutkijaa valitsi löydettyjen tutkimusten joukosta otsikkojen ja tiivistelmien perusteella kaikki mahdollisesti relevantit artikkelit, joista tilattiin kokoteksti. Kaksi tutkijaa poimi itsenäisesti tarvittavat tiedot aineistosta. Epäselvyyksien osalta otettiin yhteys artikkeleiden kirjoittajiin. YHTEENVETO TULOKSISTA Sydän- ja verisuonitaudit, diabetes ja kuolema Obstruktiivisen uniapneaoireyhtymän ja sydänja verisuonitautien tai miesten ennenaikaisen kuolleisuuden välillä havaittiin yhteisvaihtelua neljässä laadultaan keski- tai korkeatasoisessa tutkimuksessa, joissa oli yhteensä potilasta. Vain 307 heistä oli naisia. Viidessä etenevässä tutkimuksessa, joista neljä koski valikoimatonta väestöä, tutkittiin obstruktiivisen uniapnean (potilaalla raja-arvon ylittävä AHI) yhteyttä edellä mainittuihin sairauksiin. Yhdessä väestötutkimuksessa havaittiin yhteys apneoiden ja hypopneoiden esiintymistiheyden sekä verenpainetaudin välillä. Ikääntyneisiin kohdistuneessa väestötutkimuksessa ei havaittu muutoksia kuolleisuudessa. Kolmannen väestötutkimuksen mukaan AHI:lla ei ole yhteyttä diabetekseen eikä neljännen tutkimuksen mukaan aivohal vaukseenkaan. Yhdessä sepelvaltimotautipotilaita koskevassa etenevässä seurantatutkimuksessa havaittiin itsenäinen korrelaatio arvon 10 ylittävän AHI:n ja aivohalvauksen välillä. Liikenneonnettomuudet Neljässä laadultaan keskitasoisessa tutkimuksessa arvioitiin obstruktiivisen uniapnean vaikutusta liikenneonnettomuuksiin. Kaikkien neljän tutkimuksen mukaan uniapneapotilaille sattui ajomääristä riippumatta enemmän onnettomuuksia. Yhdessä tutkimuksessa onnettomuuksien korjatuksi ristitulosuhteeksi (OR) saatiin 2,6 (95 %:n luottamusväli 1,1 64) AHI:n ollessa yli 20, riippumatta siitä, oliko potilaalla päiväväsymystä. Toisessa tutkimuksessa ristitulosuhde oli 11 (4,0 30) AHI:n ollessa yli 5, potilaan päiväväsymyksestä riippumatta. Kolmannen tutkimuksen mukaan obstruktiivista uniapneaoireyhtymää sairastaville tapahtui enemmän liikenneonnettomuuksia. Vain neljännessä tutkimuksessa oli mukana riittävästi naisia; siinä OSAS ja liikenneonnettomuudet korreloivat miesten, mutta eivät naisten kohdalla. Diagnostiikka Polysomnografisten mittausten vaihtelua eri öiden välillä tutkittiin viidessä laadultaan keskitasoisessa tutkimuksessa, jotka kohdistuivat uniapnean vuoksi lääkärinhoitoon hakeutuneisiin potilaisiin, sekä viidessä laadultaan keskitasoisessa valikoimatonta väestöä koskeneessa tutkimuksessa. Kolmessa tutkimuksessa prosenttia potilaista ei siirtynyt AHI-tasolta toiselle kahden mittauksen vertailussa. Yhdessä tutkimuksessa luokkien välinen korrelaatio neljän yön aikana oli 0,92 (95 %:n luottamusväli 0,90 0,95). Neljässä valikoimatonta väestöä koskevassa tutkimuksessa prosenttia ei siirtynyt AHI-tasolta toiselle kahden mittauksen vertailussa. Yhdessä tutkimuksessa luokkien välinen korrelaatio oli 0,80 (95 %:n luottamusväli 0,71 0,86) ja toisessa tutkimuksessa 0,80 (95 %:n luottamusväli 0,69 0,87). Suppeilla kannettavilla laitteilla tehtyjen uniapneatutkimusten manuaalista tulkintaa (n = 6) verrattiin samana yönä sairaalassa tehtyyn polysomnografiaan. Kun kaikki tutkimukset yhdistettiin, oli positiivisen tuloksen todennäköisyyssuhde (likelihood ratio, LR+) 9,95 (95 %:n luottamusväli 4,01 24,6), ja negatiivisen (LR-) 0,09 (0,05 0,16); yhdistetty herkkyys 0,93 (0,89 0,97) ja yhdistetty spesifisyys 0,92 (0,87 0,96). Tämä tarkoittaa, että noin 7 prosenttia tuloksista on vääriä negatiivisia ja 8 prosenttia vääriä positiivisia. Rekisteröintejä tulkitsivat polysomnografiarekisteröintiin koulutetut ammattilaiset. Kun suppeilla kannettavilla laitteilla tehtyjen tutkimusten automaattirekisteröintiä (n = 3) verrattiin polysomnografiaan, oli positiivisen tuloksen todennäköisyyssuhde (LR+) 6,6 (1,3 34,0), ja negatiivisen (LR-) 0,11 (0,05 0,16), yhdistetty herkkyys 0,92 (0,83 0,97) ja spesifisyys 0,85 (95 %:n luottamusväli 0,73 0,93), mutta kaikissa arvoissa oli eroavuuksia (heterogeenisyys). Noin 8 prosenttia automaattirekisteröinnillä saatavista tuloksista on siten vääriä negatiivisia ja 15 prosenttia vääriä positiivisia. Automaattisten rekisteröintijärjestelmien kykyä erottaa obstruktiiviset uniapneat sentraalisista ei ole testattu. Kun menetelmänä käytettiin pulssioksimetriaa, ja 4 prosentin ODI-taso osoitti uniapnean, oli positiivisen tuloksen yhdistet ty todennäköisyyssuhde (LR+) 10,4 (95 %:n luottamusväli 5,0 21,4), mutta tutkimustulokset vaihtelivat (heterogeenisyys). LR- oli 0,32 (0,21 0,52), spesifisyys 0,93 (0,91 0,95) ja herkkyys 0,69 (0,66 0,72, tutkimustuloksissa vaihtelua). Tämän mukaan noin 31 prosenttia uniapneapotilaista tulkitaan virheellisesti terveiksi ja 7 prosentilla positiivinen tulos on väärä. Kun käytettiin happikyllästeisyyden 45 2 prosentin laskua 4 prosentin sijaan, saatiin parempi herkkyys, 0,87 (95 %:n luottamusväli 0,83 0,90), kun taas spesifisyys oli heikompi, 0,64 (0,59 0,69), mutta arvoissa oli eroavuuksia (heterogeenisyys). Potilaskertomukseen perustuvan yleisvaikutelman ja kliinisen tutkimuksen perusteella tuloksiksi saatiin yhdistetty LR+ 1,7 (95 %:n luottamusväli 1,5 2,0), LR- 0,68 (0,59 0,77). Herkkyys oli 0,54 (95 %:n luottamusväli 0,49 0,58), ja spesifisyys 0,69 (0,65 0,72); molemmissa tutkimustuloksissa oli eroavuuksia (heterogeenisyys). Näin tutkituista potilaista noin 46 prosenttia saa väärän negatiivisen ja 31 prosenttia väärän positiivisien tuloksen. Hoito Jatkuva positiivinen hengitystiepainehoito (CPAP-hoito) CPAP-hoito vähensi koettua uneliaisuutta Epworthin uneliaisuusasteikolla mitattuna merkittävästi: -3,0 yksikköä (95 %:n luottamusväli -4,1...-1,9). CPAP-hoito vähensi myös päiväväsymystä; tämän mittarina käytettiin univiivettä, jota mitattiin objektiivisesti univiivetutkimuksella ja hereilläpysymistestillä. CPAP-hoito vähensi apneoita ja hypopneoita merkittävästi, -13,0 (95 %:n luottamusväli -17,7-8,25), niin että keskimääräinen apnea-hypopneaindeksi (AHI) pieneni tasolle 5,4 ± 4,8. Elämänlaatua mitattiin SF-36-mittarin vireys-osiolla sekä FOSQ-lomakkeella (Functional Outcome of Sleep Questionnaire), jolla arvioidaan nukkumisen/unen vaikutuksia elintoimintoihin. Saadut tulokset olivat ristiriitaisia. Tulokset hoidon vaikutuksista uniapneapotilaiden verenpaineeseen olivat myös ristiriitaisia. Noin 70 prosenttia potilaista käytti CPAPlaitetta edelleen neljän vuoden kuluttua keskimäärin 5,3 tuntia yössä (vaihteluväli 4,4 6,2), jos lääkäri tapasi potilaan laitteineen noin kuukauden kuluttua hoidon aloituksesta sekä myöhemmin 6 12 kuukauden välein, ja potilas saattoi tarvittaessa ottaa yhteyttä puhelimitse. Yleisiä CPAP-hoidon haittavaikutuksia olivat lievät tai kohtalaiset CPAP-maskiin liittyvät epämukavuudet: kipu nenänselässä, iho-ongelmat, ilmavuodot ja CPAP-laitteen häiritsevä ääni (näytön aste 2). Lievät nenän alueen haittavaikutukset, kuten tukkoisuus, olivat myös yleisiä. Automaattista CPAP-laitetta käytettäessä paine oli vakiopaineisen CPAP-laitteen painetta keskimäärin 2,2 cm H 20 alempi (-1,9...-2,5), mutta laitteiden vaikutukset päiväväsymykseen, apneoiden vähentymiseen ja hoitomyöntyvyyteen todettiin samanlaisiksi neljässä laadultaan keski- ja korkeatasoisessa järjestelmällisessä katsauksessa. Mieltymyksiä kysyttäessä tutkitut ilmoittivat käyttävänsä mieluummin automaattista kuin vakiopaineista CPAP-laitetta. Automaattista CPAP-laitetta ei ole testattu sentraalista apneaa sairastavilla. Alaleukaa eteenpäin ohjaavat laitteet Kuorsauksen ja obstruktiivisen uniapneaoireyhtymän hoitoon on ehdotettu monenlaisia suukojeita. Yksilöllisesti muotoillut, alaleukaa eteenpäin ohjaavat suukojeet vähentävät merkittävästi Epworthin uneliaisuusasteikolla mittattua potilaan itsensä kokemaa uneliaisuutta. Ne myös lyhentävät merkitsevästi univiivetutkimuksella ja hereilläpysymistestillä objektiivisesti mitattua univiivettä. Alaleukaa eteenpäin ohjaavia laitteita käytettäessä AHI oli merkittävästi matalampi kuin lumelaitteita käytettäessä, mutta CPAP-hoitoon verrattuna ero oli pienempi. Vain yksittäisissä tutkimuksissa käytettiin FOSQ-lomaketta ja SF-36-mittarin vireysosiota. Näiden muuttujien osalta ei siten voida tehdä johtopäätöksiä. Kahden tutkimuksen yhdistetty aineisto ei osoittanut hoidon vaikuttavan verenpaineeseen. Kahden hoitomyöntyvyyttä käsittelevän, laadultaan keskitasoisen tutkimuksen mukaan 76 prosenttia potilaista käytti laitetta vuoden kuluttua hoidon aloituksesta ja 56 prosenttia viiden vuoden kuluttua. Alaleukaa eteenpäin ohjaavia laitteita käyttäneet potilaat ilmoittivat kärsivänsä aamuisin epämiellyttävästä, mutta ohimenevästä tunteesta leuassa tai hampaissa enemmän kuin lumelaitteita tai CPAP-laitetta käyttäneet potilaat. Liial linen syljeneritys tai suun kuivuminen, kipu, arkuus tai muunlainen epämiellyttävä tunne hampaissa olivat myös yleisiä hoidon alkukuukausina. Myös pientä horisontaalisen ja vertikaalisen ylipurennan vähentymistä (alle millimetrin verran) havaittiin. Purentaelinten oireiden lisääntymistä ei todettu neljän vuoden seurannan aikana. Leikkaushoito Katsauksessa löydettiin vain kolme satunnaistettua kontrolloitua tutkimusta, joissa vertailtiin leikkaushoitoa lumeleikkaukseen tai konservatiiviseen hoitoon. Kahdessa tutkimuksessa tutkittiin laserilla tehdyn uvulopalatoplastian (LAUP) vaikutuksia ja yhdessä tutkimuksessa selvitettiin, mitä vaikutuksia on kudoksen poistolla, joka tehdään radioaaltoihin perustuvalla kuumennuskäsittelyllä (TCRAFTA). Emme löytäneet valintakriteerit täyttäneitä tutkimuksia, joissa olisi esitetty uvulopalatofaryngoplastian (UPPP) tai muiden leikkaustoimenpiteiden hoitovaikutuksia. Leikkausten haittavaikutuksien osalta mukaan kelpuutettiin kaikki tutkimukset riippumatta leikkausaiheesta eli siitä, tehtiinkö leikkaus OSASin vai kuorsauksen takia. Uvulopalatofaryngoplastia Uvulopalatofaryngoplastian (UPPP) vaikutuksia obstruktiivisen uniapneaoireyhtymän hoi- 56 toon ei selvitetty yhdessäkään valintakriteerit täyttävässä satunnaistetussa kontrolloidussa tutkimuksessa. Sen sijaan leikkauksen aikaisia tai sen jälkeisiä vakavia komplikaatioita (kuolema, verenvuoto ja hengitysteiden tukkeutuminen) raportoitiin obstruktiivisen uniapnean tai kuorsauksen vuoksi tehdyn UPPP:n yhteydessä jopa 16 prosentilla potilaista. Kuudessa tutkimuksessa todettiin yhteensä 30 kuolintapaus ta. Peruskuolinsyitä olivat hengitysvaikeudet, verenvuoto, intubaatiovaikeudet, tulehdukset ja sydänpysähdys. Tuoreessa leikkausta kattaneessa korkealaatuisessa tutkimuksessa 7 potilasta (0,2 prosenttia) kuoli leikkauksen aikana tai sen jälkeen. Pysyviä haittavaikutuksia jäi prosentille leikatuista. Haittavaikutuksia olivat muun muassa nielemisvaikeudet prosentilla ja äänenmuutokset 7 14 prosentilla. Uvulopalatoplastia Kahdessa satunnaistetussa kontrolloidussa tutkimuksessa verrattiin laserilla tehtyjä uvulopalatoplastioita (LAUP) lumeleikkaukseen tai obstruktiivisen uniapneaoireyhtymän konservatiiviseen hoitoon. Yhdessä tutkimuksessa AHI pieneni hieman laserleikkauksen jälkeen, mutta toisessa tutkimuksessa eroa ei havaittu. Leikkaus ei vaikuttanut koettuun uneliaisuuteen, jota mitattiin Epworthin uneliaisuusasteikolla, eikä univiiveeseen, hereillä pysymiseen, elämänlaatuun tai verenpaineeseen. Kun obstruktiivisen uniapnean tai kuorsauksen vuoksi tehtiin uvulopalatoplastia leikkausveitsellä (UPP) tai laserilla (LAUP), jopa viidelle prosentille potilaista tuli komplikaatioita leikkauksen aikana tai sen jälkeen. Tällaisia komplikaatioita olivat muun muassa leikkauksen jälkeinen verenvuoto ja tulehdukset sekä yhdessä tapauksessa sepsiksestä johtuva kuolema. Pysyviä haittavaikutuksia ilmeni prosentilla. Haittavaikutuksia olivat muun muassa nielemisvaikeudet prosentilla, palan tunne kurkussa prosentilla ja äänenmuutokset 6 10 prosentilla. Kudoksen poisto radioaaltokäsittelyllä Yhdessä satunnaistetussa kontrolloidussa tutkimuksessa verrattiin obstruktiivisen uniapneaoireyhtymän hoitoa radioaaltokuumennuksella tehtävällä kudoksen poistolla (TCRAFTA) lumeleikkaukseen. Vaikutuksia elintoimintoihin ei havaittu FOSQ-lomakkeella mitattuna eikä vaikutusta koettuun uneliaisuuteen Epworthin uneliaisuusasteikolla mitattuna. Obstruktiivisen uniapnean tai kuorsauksen hoitamiseksi tehdyn TCRAFTA-kuumennuskäsittelyn haittavaikutuksiksi osoittautuivat muun muassa suulaen limakalvojen vauriot, limakalvon haavaumat, suulaen avanne, kitakielekkeen menetys, verenvuoto ja tulehdukset. Kielen aluetta hoidettaessa kuvattiin yksittäistapauksina kielen tyven paise, kielen paisuminen tai suun pohjan turpoaminen. Haittavaikutuksia koskevia pitkän aikavälin tutkimuksia ei ole. Muut hoitokeinot ja elintapamuutokset Painonpudotusohjelmia, liikalihavuuden hoitamiseksi tehtäviä leikkauksia, erilaisia lääkkeitä, tahdistimia, selällään nukkumista estäviä laitteita tai muita obstruktiivisen uniapneaoireyhtymän hoitokeinoja käsitteleviä ja valintakriteerit täyttäviä tutkimuksia ei löydetty, paitsi yksi pieni tutkimus didgeridoo-puhaltimen soittamisesta. Seurannassa ei kuitenkaan havaittu soittamisella parempia tuloksia kuin hoitamatta jättämisellä. Tutkimustarpeet Jos obstruktiivisen uniapnean tai kuorsauksen leikkaushoitoa aiotaan käyttää tulevaisuudessa, on leikkausten vaikuttavuutta selvitettävä kontrolloiduilla tutkimuksilla ja leikkausten haittavaikutuksia pitkän aikavälin seurannalla. Sydän- ja verisuonitaudin ja obstruktiivisen uniapneaoireyhtymän välistä yhteisvaihtelua on selvitettävä edelleen. CPAP-hoidon ja alaleukaa eteenpäin ohjaavien laitteiden käytön vaikutuksia liikenneonnettomuuksiin, sairastuvuuteen ja kuolleisuuteen ei vielä tiedetä. Elintapamuutoksia on tärkeää tutkia, sillä uniapneapotilailla esiintyy usein muita, esimerkiksi liikalihavuutta aiheuttavia riskitekijöitä. UNIAPNEAN DIAGNOSOINTI JA HOITO POHJOISMAISSA Osana pohjoismaisten terveydenhuollon menetelmien arviointiyksiköiden selvitystä toteutettiin postikyselytutkimus, joka suunnattiin avoterveydenhuollon lääkäreille sekä uniapnea- ja kuorsauspotilaita hoitaviin erikoissairaanhoidon yksiköihin. Kaikissa Pohjoismaissa uniapnean diagnosointi toteutettiin useimmiten erikoissairaanhoidon yksiköissä (taulukko 1). CPAP-laite näytti olevan suosituin hoitomenetelmä kaikissa maissa (taulukko 2); toiseksi suosituin vaihtoehto Suomessa ja Norjassa oli leikkaus. Osa leikkauksista oli tehty ilman edeltävää uniapnea-tutkimusta, mutta nämä saattoivat myös olla kuorsauksen vuoksi tehtyjä nenäleikkauksia (taulukko 3). Kaikissa Pohjoismaissa Tanskaa lukuun ottamatta raportoitiin kuolemantapauksia uniapnealeikkausten yhteydessä; Suomessa kuolemantapauksista raportoi kolme yksikköä, Islannista ja Norjasta kummastakin yksi yksikkö sekä Ruotsista kaksi yksikköä. Ruotsissa CPAP-hoidon jälkeen seuraavaksi suosituin menetelmä oli alaleukaa eteenpäin ohjaavat laitteet (taulukko 4). 67 Kyselytutkimuksen tuloksia Suomessa Perusterveydenhuollon lääkärit olivat lähes kaikki kohdanneet vastaanotollaan uniapnea- ja kuorsauspotilaita, ja he tunsivat myös hyvin näiden sairauksien yhteyden muihin sairauksiin ja ajoterveyteen. Erikoissairaanhoidossa diagnostiikassa käytettiin useimmin suppeita yönaikaisia rekisteröintejä. CPAPhoidolle ei ollut vakiintuneita käyttöaiheita. Jonotusajat hoidon aloitukseen vaihtelivat ja saattoivat ylittää 6 kuukautta. Kirurgiselle ja hammaskojehoidolle ei ollut yhtenäisiä kriteerejä. Uni apnealeikkausten yhteydessä oli sattunut kuolemantapauksia. Uniapnea ja kuorsaus ovat varsin hyvin tunnettuja sairauksia, mutta valtakunnallisia hoitosuosituksia kaivataan. 1 Viite 1 Maasilta P, Anttila H, Polo O, Franklin K, Mäkelä M. Uniapnean ja kuorsauksen diagnostiikka ja hoito Suomessa vuonna Suomen Lääkärilehti 2006; 61(7): Taulukko 1. Uniapneaa diagnosoivien yksiköiden lukumäärä ja tyyppi. Tanska Suomi Islanti Norja Ruotsi Anestesiologia Kliininen fysiologia ja neurofysiologia KNK-taudit Suu- ja hammassairaudet Neurologia Keuhkosairaudet Yksityiset Yhteensä Taulukko 2. Uniapneaoireyhtymään/kuorsaukseen CPAP- tai BiPAP-hoitoa saaneet potilaat vuonna Tanska Suomi Islanti Norja Ruotsi Aloitetut CPAP-hoidot ei tietoa n CPAP-hoidettujen kokonaismäärä ei tietoa Taulukko 3. Kuorsauksen tai uniapnean vuoksi tehdyt leikkaukset vuonna Tanska Suomi Islanti Norja Ruotsi Ilmoitetut leikkaukset yhteensä Leikkaukset/ asukasta (yli 15 v.) Ilman edeltävää uniapneatutkimusta tehdyt leikkaukset* * keskimääräinen prosentuaalinen osuus Taulukko 4. Kuorsauksen tai uniapnean vuoksi asennetut alaleukaa eteenpäin ohjaavat laitteet vuonna Tanska Suomi Islanti Norja Ruotsi Alaleukaa eteenpäin ohjaavat laitteet yhteensä * Laitteet/ asukasta (yli 15 v.) Ilman edeltävää uniapneatutkimusta asennetut laitteet** * arvio ** keskimääräinen prosentuaalinen osuus 78 Obstructive Sleep Apnoea Syndrome. Summary and Conclusions. SBU (Statens beredning för medicinsk utvärdering). April, Verkko-osoitteessa: Käännös: Done Information Oy Toimitus: Marjukka Mäkelä, Heidi Anttila, Eva Kiura Taitto: Terhi Ilonen Kiitämme HUS:n osastonylilääkäri Paula Maasiltaa, joka tarkisti arviointiselosteen asiasisällön. SBU:n raportin työryhmä: Aiheen valitsivat ja hanketta johtivat pohjoismaisten arviointiyksiköiden päälliköt: Marjukka Mäkelä (Finohta), Finn Børlum Kristensen (DACEHTA), Berit Mørland (NOKC) ja Nina Rehnqvist (SBU). Raportin kirjoittivat: Karl Franklin (puheenjohtaja), Nina Rehnqvist ja Susanna Axelsson. Pohjoismaisen tutkimuksen toteuttivat: Heidi Anttila ja Paula Maasilta. Projektin hallinnosta vastasi: Christina Engström. Pohjoismaiset arvioijat olivat: Heidi Anttila ja Paula Maasilta, Suomi, Poul Jennum ja Niels Würgler Hansen, Tanska. Ralf-Peter Michler ja Kurt I. Myhre, Norja sekä Thorarinn Gislason ja Sigurdur Thorlacius, Islanti. Terveydenhuollon menetelmien arvioinnissa (Health Technology Assessment, HTA) selvitetään järjestelmällisesti menetelmien käytön lyhyt- ja pitkäaikaisia vaikutuksia. Arviointi tehdään eri tieteenalojen yhteistyönä. Siihen kuuluu myös menetelmien käytöstä koituvien sosiaalisten ja eettisten näkökohtien sekä kustannusten tarkastelu. Terveydenhuollon menetelmien arviointiyksikkö Finohta tuottaa tietoa päätöksenteon tueksi. Yksikkö on perustettu vuonna 1995 ja se toimii Sosiaali- ja terveysalan tutkimus- ja kehittämiskeskus Stakesissa. Finohta Terveydenhuollon menetelmien arviointiyksikkö Finnish Office for Health Technology Assessment Postiosoite Stakes/Finohta, PL 220, Helsinki, Käyntiosoite Lintulahdenkuja 4, Helsinki Puhelin (09) (vaihde), Faksi (09) , Sähköposti Lisätietoja Finohtasta verkko-osoitteessa Finohtan julkaisuja Finohtan raportti Yksikkömme tuottamat tai tukemat selvitykset ja arviointitutkimukset julkaistaan Finohtan raportteina suomeksi ja englanniksi. Raporttisarja ei sisällä kaikkia tukemiamme tutkimuksia, sillä osa tuloksista julkaistaan muualla, esimerkiksi kansainvälisissä tieteellisissä lehdissä. Nopea katsaus Joissakin tilanteissa uutta terveydenhuollon menetelmää koskevaa tietoa tarvitaan niin nopeasti, että varsinaiseen arviointitutkimukseen ei ole aikaa. Nopeat kat saukset on tuotettu tällaisissa tilanteissa. Nämä katsaukset perustuvat tavallisesti ulkomaisiin arviointiraportteihin, joiden tietoja arvioidaan kriittisesti ja sovelletaan Suomen oloihin. Impakti-lehti Impakti-lehti välittää ajankohtaista ja tutkittua arviointitietoa. Impakti on tarkoitettu terveydenhuollon päätöksentekijöille. Impakti ilmestyy 6 kertaa vuodessa, ja numeroista yksi on englanninkielinen. Lehti on tilaajille maksuton. Ohtanen Ohtanen on Finohtan tietokanta, joka sisältää suomenkielisiä tiivistelmiä kansainvälisistä HTA-raporteista. Tiivistelmissä kerrotaan lyhyesti raporttien taustat, keskeisimmät tulokset ja johtopäätökset. Tietoa on mahdollista hakea mm. aiheen, julkaisevan yksikön tai lääketieteen erikoisalan mukaan verkko-osoitteesta Arviointiseloste Arviointiselosteet perustuvat muissa maissa tuotettuihin arviointitutkimuksiin. Alkuperäisen raportin tiivistelmä on suomennettu ja siihen on lisätty oleellisia kotimaisia tietoja. Finohtan arviointiselosteet ovat myös luettavissa verkko-osoitteessa Samankaltaiset tiedostot
Terveydenhuollon menetelmien arviointiyksikön lehti 4 2007 TEEMANUMERO: Uusien menetelmien hallittu käyttöönotto HTA:n ydinmalli julkistettu >> sivu 4 Kehitysmaat mukaan arviointityöhön >> sivu 10 Uniapnean Lisätiedot KUORSAUKSEN JA OBSTRUKTIIVISEN UNIAPNEAN ESIINTYMINEN RASKAAN LIIKENTEEN KULJETTAJILLA SEKÄ UNIHÄIRIÖN MERKITYS AJOKYVYN KANNALTA
TYÖSUOJELURAHASTO LOPPURAPORTTI Henkenro: 100344 UNIKUORMA KUORSAUKSEN JA OBSTRUKTIIVISEN UNIAPNEAN ESIINTYMINEN RASKAAN LIIKENTEEN KULJETTAJILLA SEKÄ UNIHÄIRIÖN MERKITYS AJOKYVYN KANNALTA Markku Partinen Lisätiedot Terveydenhuollon menetelmien arviointiyksikön lehti. Cochraneteemanumero. Dublin näytti arviointitiedon uuden suunnan >> sivu 10
Terveydenhuollon menetelmien arviointiyksikön lehti 6 2006 Cochraneteemanumero Dublin näytti arviointitiedon uuden suunnan >> sivu 10 Kuka katsauksia lukee? >> sivu 4 Toimittaja Cochrane-uutisten lähteillä Lisätiedot Uniapnea, minullako?
Uniapnea, minullako? Sisällys Hoidon myötä alkaa aivan uusi elämä... 4 Uni... 6 Terve uni... 6 Univaje ja valvominen... 7 Mitä on uniapnea?... 8 Obstruktiivinen uniapnea... 9 Sentraalinen uniapnea... 9 Lisätiedot Autismikirjon häiriöt: Diagnostiikka ja hoito Hoidon organisointi Potilaiden osallistuminen
Autismikirjon häiriöt: Diagnostiikka ja hoito Hoidon organisointi Potilaiden osallistuminen Arviointiseloste 2/2014 2. korjattu versio Päivi Reiman-Möttönen paivi.reiman-mottonen@thl.fi Puh. 029 524 7134 Lisätiedot Kuten tässäkin artikkelissa, uniapneasta puhuttaessa tarkoitetaan yleensä obstruktiivista. ja tällaista apneaa saattaa esiintyä esimerkiksi
4701 Katsausartikkeli Uniapnea haaste terveydenhuollolle PAULA MAASILTA ANNE PIETINALHO Tärkein tieto Uniapneaa sairastavalla esiintyy yön aikaisia hengityskatkoja runsaasti tai pitkäkestoisina, ja ne Lisätiedot impakti IMPAKTI TIETOA TERVEYDENHUOLLON MENETELMIEN ARVIOINNISTA
5 2001 IMPAKTI TIETOA TERVEYDENHUOLLON MENETELMIEN ARVIOINNISTA impakti FinOHTA TERVEYDENHUOLLON MENETELMIEN ARVIOINTIYKSIKKÖ FINNISH OFFICE FOR HEALTH CARE TECHNOLOGY ASSESSMENT STAKES SOSIAALI- JA TERVEYSALAN Lisätiedot Uniapnea, minullako?
Uniapnea, minullako? Sisällys Hoidon myötä alkaa aivan uusi elämä...3 Uni...4 Terve uni...4 Univaje ja valvominen...4 Mitkä ovat uniapnean oireet?...6 Öisin esiintyvät oireet...6 Päivisin esiintyvät oireet...6 Lisätiedot ALKUPERÄISTUTKIMUS. Uniapnean hoito parantaa henkistä suorituskykyä. Helena Hallikainen ja Hannu Nyrkkö
ALKUPERÄISTUTKIMUS Uniapnean hoito parantaa henkistä suorituskykyä Helena Hallikainen ja Hannu Nyrkkö Obstruktiivinen uniapneaoireyhtymä on yleinen ja siten kansanterveydellisesti merkittävä päiväsaikaista Lisätiedot Käypä hoito -suositus. Glaukooma
Käypä hoito -suositus Suomalaisen Lääkäriseuran Duodecimin, Suomen Silmälääkäriyhdistys ry:n ja Suomen seura ry:n asettama työryhmä Päivitetty 24.10.2014 Käypä hoito -suositus perustuu systemaattisesti Lisätiedot uni-info CPAP-KLUBILEHTI 1/2013 Uniapnea ja verenpaine
uni-info CPAP-KLUBILEHTI 1/2013 Uniapnea ja verenpaine Korkean verenpaineen taustalla on jonkinasteinen uniapnea 30 50 %:lla potilaista. Lue lisää s. 4 5. Maailman johtava uniapnea- ja hengityslaitevalmistaja Lisätiedot Suulaen radiotaajuushoito kuorsauksen hoidossa
KATSAUS TIETEESSÄ HALO-ryhmä LEIF BÄCK LT, erikoislääkäri HYKS, korvaklinikka leif.back@hus.fi, leif.back@helsinki.fi MAIJA HYTÖNEN dosentti, osastonylilääkäri HYKS, korvaklinikka RISTO P. ROINE dosentti, Lisätiedot Kävelyn ja pyöräilyn terveysvaikutusten taloudellinen arviointi
Kävelyn ja pyöräilyn terveysvaikutusten taloudellinen arviointi Methodology Menetelmät ja and käyttäjän user guide opas LIIKENNEINFRASTRUKTUURIN JA -TOIMENPITEIDEN TALOUDELLINEN ARVIOINTI Alkuperäinen Lisätiedot Suomalainen Lääkäriseura Duodecim Suomen Akatemia KONSENSUSLAUSUMA. Vaihdevuosien hormonihoito 26.11.2004
Suomalainen Lääkäriseura Duodecim Suomen Akatemia KONSENSUSLAUSUMA Vaihdevuosien hormonihoito 26.11.2004 JOHDANTO 2 Konsensuskokoukset ovat avoimia ja julkisia kokouksia, joissa arvioidaan lääketieteellisiä Lisätiedot Focus Oncologiae. Syöpäsäätiön julkaisusarja No 11, 2010. Eturauhasen syöpä
Focus Oncologiae Syöpäsäätiön julkaisusarja No 11, 2010 Eturauhasen syöpä Syöpäsäätiön XXXVII Symposiumi 4. 5.2.2010 1 Focus Oncologiae -sarjan julkaisut: Eturauhasen syöpä 2010 Ruokatorven syöpä ja mahasyöpä Lisätiedot uni-info 2/2013 CPAP-KLUBILEHTI Maailman johtava uniapnea- ja hengityslaitevalmistaja
uni-info CPAP-KLUBILEHTI 2/2013 Maailman johtava uniapnea- ja hengityslaitevalmistaja www.resmed.com Hei Klubilaiset! Päivien lyheneminen ja viileneminen kertovat syksyn koittaneen. Siirtymäaikaa kesästä Lisätiedot KÄYTÄNNÖN TELELÄÄKETIEDETTÄ
KÄYTÄNNÖN TELELÄÄKETIEDETTÄ Nro 2/2009 Remote Analysis Oy Itä-Suomen Lääketiede tapahtumassa s. 3 Uniapnea salakavala kansantauti s. 4 Uniapneataudin voi selättää CPAP-hoidolla Elämä on taas elämisen arvoista Lisätiedot LIITE I VALMISTEYHTEENVETO
LIITE I VALMISTEYHTEENVETO 1 Tähän lääkkeeseen kohdistuu lisäseuranta. Tällä tavalla voidaan havaita nopeasti uutta turvallisuutta koskevaa tietoa. Terveydenhuollon ammattilaisia pyydetään ilmoittamaan Lisätiedot DEKOMPRESSIIVISEN HEMIKRANIEKTOMIAN TULOKSET OULUN YLIOPISTOLLISESSA SAIRAALASSA
DEKOMPRESSIIVISEN HEMIKRANIEKTOMIAN TULOKSET OULUN YLIOPISTOLLISESSA SAIRAALASSA Pätsi, Pauli Syventävien opintojen tutkielma Anestesiologian ja tehohoidon klinikka Oulun Yliopisto Syyskuu 2012 Keinänen, Lisätiedot uni-info Johdatus uniapneaan s.3 Millaisilla laitteilla uniapneaa hoidetaan s.6 Konverttereista, inverttereistä ja akuista s. 8 nro 2 heinäkuu 2008
uni-info nro 2 heinäkuu 2008 Johdatus uniapneaan s.3 Millaisilla laitteilla uniapneaa hoidetaan s.6 Konverttereista, inverttereistä ja akuista s. 8 CPAP-klubilehti www.cpap.fi Pääkirjoitus Tässä Uni- infon Lisätiedot Kannattaako tupakoinnin lopettaminen?
S T A K E S I N R A P O R T T E J A 1 / 2 0 0 6 Kirsi Vitikainen, markku pekurinen, urpo kiiskinen, hennamari mikkola Kannattaako tupakoinnin lopettaminen? Tupakoinnista aiheutuvien eliniänaikaisten hoitokustannusten Lisätiedot Aivoinfarktin ja TIA:n hoitosuositus 2008
Aivoinfarktin ja TIA:n hoitosuositus 2008 25.4.2008 1 (75) Aivoinfarktin ja TIA:n hoitosuositus 2008 Atte Meretoja, Tiina Sairanen, Turgut Tatlisumak, Markku Kaste European Stroke Organisation suositustyöryhmän Lisätiedot HOIDON LAATU PÄIVYSTYSPOLIKLINIKALLA POTILAAN NÄKÖKULMASTA
Käypä hoito -suositukset ja päätöksenteon tuki terveydenhuollon prosesseissa Tapaustutkimus Käypä hoito -suositusten käytöstä ja terveydenhuollon ammattilaisten näkemyksistä päätöksenteon tuesta Merja Lisätiedot Ravitsemushoidon kustannusvaikuttavuus
Ravitsemushoidon kustannusvaikuttavuus taloudellinen arviointi kansansairauksien ehkäisyssä ja/tai hoidossa Anne-Mari Ottelin Teknologiakatsaus 153/2004 Ravitsemushoidon kustannusvaikuttavuus taloudellinen Lisätiedot AIKUISPOTILAAN KIRURGISEN TOIMENPITEEN JÄLKEISEN LYHYTKESTOISEN KIVUN HOITOTYÖ
19.2.2013 AIKUISPOTILAAN KIRURGISEN TOIMENPITEEN JÄLKEISEN LYHYTKESTOISEN KIVUN HOITOTYÖ - Hoitotyön suositus SUOSITUKSEN KIRJOITTAJAT Salanterä Sanna, TtT, professori, Turun yliopisto, Hoitotieteen laitos Lisätiedot Aslak-kuntoutuksen vaikuttavuus
KATSAUS Maija Tirkkonen Ulla Kinnunen Merja Kurki Aslak-kuntoutuksen vaikuttavuus Katsaus viimeaikaiseen suomalaiseen tutkimukseen Väestön ikääntyessä työvoiman riittävyyden kannalta on tärkeää pitää väestö Lisätiedot TILASTOTIETEEN SOVELLUKSIA JARNO TUIMALA
TILASTOTIETEEN SOVELLUKSIA TILASTOTIETEEN SOVELLUKSIA JARNO TUIMALA Helsinki 2010 Jarno Tuimala 1. painos Sisällysluettelo Lotto Syntymäpäivät Ässäarpa A1-maito ja diabetes Ihmisen ruumiinlämpö Vauvan Lisätiedot Käypä hoito suosituksen toteutuminen työikäisten migreenin hoidossa
Käypä hoito suosituksen toteutuminen työikäisten migreenin hoidossa Hassinen, Marja 2014 Laurea Tikkurila Laurea-ammattikorkeakoulu Laurea Tikkurila Käypä hoito -suosituksen toteutuminen työikäisten migreenin Lisätiedot LIITE I VALMISTEYHTEENVETO